Posti Group

„Posti Group“ yra Suomijos įmonė, kurios veikla suskirstyta į keturis skirtingus padalinius: Postal Services (pašto paslaugų), Parcel and Logistics Services (siuntų pristatymo ir logistikos paslaugų), Itella Russia („Itella Rusija“) ir „OpusCapita“. Visos bendrovės akcijos priklauso Suomijos valstybei. „Posti Oy“ Suomijoje yra įsipareigojusi teikti universaliąsias paslaugas, kurios apima laiškų ir siuntinių gabenimo paslaugas darbo dienomis visose Suomijos savivaldybėse.

2013 metais „Posti“ apyvarta buvo 1 977 milijonai eurų. „Posti“ klientus aptarnauja 26 000 specialistų.

„Posti“ istorija siekia beveik 400 metų. 96 procentų apyvartos sudaro paslaugos, teikiamos įmonėms ir organizacijoms. Pagrindiniai klientų sektoriai: prekyba, paslaugos ir žiniasklaida. Alandų provincijoje yra nepriklausomas „Posten Åland“.

Pagrindinė „Posti“ kontora įsikūrusi Šiaurės Pasilos rajone, Helsinkyje. „Posti“ veikla suskirstyta į keturis skirtingus padalinius. Koncerno vadovas yra Heikki Malinen[2], valdybos pirmininkas – Arto Hiltunen. 2013 metais koncerne dirbo vidutiniškai 27 253 žmonės. Įmonė vykdo veiklą vienuolikoje šalių (Latvijoje, Lietuvoje, Norvegijoje, Lenkijoje, Švedijoje, Vokietijoje, Slovakijoje, Suomijoje, Danijoje, Rusijoje ir Estijoje).

 Veikla 
Įmonės vykdomos operacijos paskirstytos trims verslo grupėms:
 „OpusCapita“ – duomenų srauto tvarkymas, valdymas ir paskirstymas organizacijoms. Teikiamos paslaugos apima sąskaitų išrašymo, tiekimo grandinių valdymą ir dokumentų tvarkymą.
 „Itella Logistics“ – žemės, jūros ir oro keliais gabenami kroviniai, ekspedijavimas, pervežimas, pristatymas ir saugojimas.
 „Itella Mail Communication“ – laiškų, tiesioginės rinkodaros medžiagos, siuntų, laikraščių ir žurnalų pristatymas Suomijoje.

Verslo grupė, pasivadinusi Suomijos paštu (suomiškai „Posti“) aptarnauja klientus. Ji teikia reguliarias pašto paslaugas Suomijoje ir leidžia visus Suomijos pašto ženklus.

„Itella“ vykdo veiklą vienuolikoje šalių: Estijoje, Danijoje, Latvijoje, Lietuvoje, Norvegijoje, Lenkijoje, Rusijoje, Slovakijoje, Suomijoje, Švedijoje ir Vokietijoje.

 Prekių ženklai 
„Itella“, naudodama savo prekių ženklą „Itella“, aptarnauja pasaulinius klientus, įmones, o savo klientus vartotojus – naudodama prekių ženklą „Posti“.

 Istorija 
 1638 m. rugsėjo 6 d. generalinis gubernatorius Per Brahe jaunesnysis Suomijoje, kuri tuo metu buvo Švedijos teritorijos dalis, įvedė pašto sistemą.
 1811 m. įsteigta autonominės Suomijos Didžiosios Kunigaikštystės pašto sistemos centrinė valdyba.
 1845 m. įkurta siuntų pašto sistema.
 1856 m. pradėti naudoti pašto ženklai.
 1858 m. laiškai ir laikraščiai pradėti pristatyti gyventojams į namus.
 Nuo 1860–1869 m. paštas vienas pirmųjų pradėjo priimti į darbą moteris.
 1927 m. telegrafas susijungė su paštu.
 1981 m. pavadinimas „Post and Telegraph“ pakeistas į „Post and Telecommunications“.
 1990 m. „Post and Telecommunications“ reorganizuota į komunalinę įmonę, kurios finansai atskirti nuo valstybės biudžeto.
 1994 m. „Post and Telecommunications“ po reformos tapo „Suomen PT Group“, turinčia dvi pavaldžias įmones: „Finland Post Corporation“ ir „Telecom Finland Oy“ (vėliau – „Sonera Oy“).
 1998 m. „Suomen PT Group“ yra padalinta į „Finland Post Corporation“ ir „Sonera Oy“ įmones, abi tiesiogiai priklausančias valstybei.
 2001 m. „Finland Post Corporation“ tapo valstybės įmone.
 2002 m. informacijos logistikos verslas įsteigė padalinį Vokietijoje, o logistikos verslas – Estijoje.
 2004 m. informacijos logistikos verslas įsteigė padalinius Estijoje, Latvijoje ir Lietuvoje.
 2005 m. logistikos verslas įsteigė padalinius Danijoje, Latvijoje ir Lietuvoje.
 2006 m. logistikos verslas įsteigė padalinius Švedijoje ir Norvegijoje.
 2007 m. birželio 1 d. įmonės pavadinimas pakeistas į „Itella Corporation“. Šio pakeitimo priežastimi tapo vis labiau auganti įvairiausių tarptautinių operacijų apimtis.
 2008 m. „Itella“ nuperko Rusijos logistikos grupę NLC (Nacionalinė logistikos kompanija) ir klientų santykių rinkodaros konsultantų įmonę „Connexions“. „Itella“ įsigjo Lenkijos informacijos logistikos įmonę „BusinessPoit S.A.“.
 2009 m. informacijos verslas įsteigė padalinį Rusijoje ir naujas valstybes Vidurio ir Rytų Europoje. Naujai pavaldžiai įmonei „Itella IPS Oy“ („Itella“ mokėjimo paslaugos) suteikta mokėjimų organizavimo licencija.

Kategorija:Suomijos įmonės
Kategorija:Helsinkis